ILMUTUSRAAMAT AVANEB
Sarja 19'ndas osas uurime Ilmutusraamatu 16. ja 17. peatükki.
Kas vägev vetevool kuivab kokku?
Mida on ühist Harmagedoonil ja Googi sõjal?
"Ma kuulsin valju häält templist hüüdvat seitsmele inglile:
Minge ja valage Jumala raevu seitse kaussi
välja ilmamaa peale!”
Esimene läks ning valas oma kausi välja maa peale,
ning kurje ja tigedaid paiseid lõi inimeste külge,
kellel oli metsalise märk ja kes kummardasid tema kuju.
Teine valas oma kausi välja merre, ning see sai otsekui surnu vereks
ning iga elus hing meres suri.
Kolmas valas oma kausi välja jõgedesse ja veeallikaisse
ning need muutusid vereks.
Ja ma kuulsin vete inglit hüüdvat:
Õige oled sina, kes oled ja kes olid ja kes tuled,
sina Püha, et sa nõnda oled kohut mõistnud,
sest nemad on valanud pühade ja prohvetite verd
ning verd oled sina andnud neile juua. Nad on seda väärt.”
Ja ma kuulsin altarit ütlevat:
Jah, Issand Jumal, Kõigeväeline,
tõelised ja õiged on sinu kohtumõistmised!”
Neljas valas oma kausi välja päikese peale,
ning temale anti kõrvetada inimesi tulega.
Ja suur kuumus kõrvetas inimesi ning inimesed teotasid Jumala nime,
kellel on meelevald nende nuhtluste üle,
ega parandanud meelt, et teda ülistada.
Viies valas oma kausi välja metsalise trooni peale,
ning tema kuningriik mattus pimedusse
ning nad närisid oma keelt valu pärast
ning teotasid taeva Jumalat oma valude ja paisete pärast,
ega parandanud meelt oma tegudest.
Kuues valas oma kausi välja suure Eufrati jõe peale,
ning selle vesi kuivas ära,
et tee oleks valmis kuningatele päevatõusu poolt."
16. salmis saavad Jumala vihakarikad uue hoo sisse.
Jumala süüdimõistvad kohtuotsused saavad siinkohal täiuslikuks.
Näeme et asjad hakkavad toimuma kiiremas tempos
ja inimeste kannatused suurenevad.
13. salmist edasi öeldakse nii:
"Ja ma nägin, et lohe suust ja metsalise suust
ja valeprohveti suust
tuli välja kolm rüvedat vaimu otsekui konnad.
Need ongi need tunnustähti tegevad kurjad vaimud,
kes tulevad kogu ilmamaa kuningate juurde
neid koguma sõtta
Kõigeväelise Jumala suureks päevaks."
Siin räägitakse samast Talle vihast, mis algas juba 6'ndas peatükis.
Ilmutusraamatu 15:1 öeldakse: "Nendes jõudis lõpule Jumala raev."
11. peatüki lõpus on öeldud, et Talle viha on tulnud
ja siin jõuab see lõpule.
See on sama vihaaeg, kronoloogilises järjestuses.
"Ennäe, ma tulen kui varas!
Õnnis on see, kes valvab ning hoiab oma rõivaid,
et ta ei käiks alasti ja et ei nähtaks tema häbi!
Ja ta kogus nad kokku paika,
mida heebrea keeles hüütakse Harmagedoon."
Tänapäeval räägitakse igal pool üsna tihti Harmagedooni sõjast.
Ma seisin kord Karmeli mäel nagu mõnigi teie hulgast.
Päike oli just loojumas.
Vaadates allolevat Harmagedooni välja,
valdas mind lõpuaja õhustik.
Kas seal toimub lõpplahendus?
Sõda ei piirdu sellega, Edomiski sõtkutakse surutõrt.
Aga sinna kogutakse kõik kokku.
See tähendab sinnapoole Megiddo mäge
ehk har Megiddo't.
Aga tõsi see on.
Varasem Eufrati kuivumine
on üks etapp Harmagedooniks valmistumisel.
Päiksetõusu poolt tulevad armeed
pääsevad siis kergemini üle kuivanud jõe
otsustavasse lõpplahingusse.
Aga see ei piirdu ainult Harmagedooni oruga,
vaid nagu on öeldud Sakarja raamatu 14. peatükis:
"Issanda päev tuleb
ja sinult võetud saak jagatakse su keskel.
Sest ma kogun kõik paganad sõdima Jeruusalemma vastu;
linn vallutatakse, kojad rüüstatakse, naised vägistatakse
ja pool linna läheb vangi;
aga ülejäänud rahvast ei hävitata linnast."
Ehk siis nagu seal on öeldud - naine põgeneb.
"Siis läheb Issand välja ja sõdib nende paganate vastu
nagu oma võitluspäeval, lahingupäeval.
Sel päeval seisavad ta jalad Õlimäel, mis on Jeruusalemma ees ida pool.-."
See saab olema suur päev.
Kas te peate Harmagedooni lahingut lahusolevaks Googi sõjast?
Minu arust kuuluvad nad kokku,
kuna nende lõpus toimub Jumala Vaimu väljavalamine.
Täpselt samad sõjad nad siiski ei ole.
Esiteks tundub, et Googi sõda algab vihaaja keskel.
Ja siis seal tuleb Iisraeli ründamise hetk.
Ma hakkasin samuti seda asja uurima,
aga ei ole veel eneses lõplikule selgusele jõudnud.
Googi sõjas ja Harmagedooni sõjas on palju sarnasusi,
kuid esineb ka erinevusi.
Seda on näha, kui lugeda Hesekieli raamatu 38. ja 39. peatükke.
Aga nagu sa ütlesid ja nagu ka Hesekiel ütleb:
"Sellel päeval ilmutab Issand Iisraelile oma au
ja valab oma Vaimu Iisraeli soo peale."
Alates sellest päevast saab Iisrael tundma,
et Issand on nende Jumal.
Paganadki saavad tundma ja see viitab selgelt Harmagedoonile.
Aga on asju, mis tunduvad taaskord viitavat sellele,
et Googi sõda on midagi muud.
Aga ma peaksin seda veel uurima...
Selle kohta on erinevaid tõlgendusi.
Minu arust algab Googi sõda siis,
kui metsalisele antakse voli pidada sõda pühadega ja neid võita.
Välgukiirusel ründab Goog Iisraeli ja sõda lõpeb Harmagedooniga.
Tegemist on sõdade perioodiga.
Minulgi tekkis seda uurides sama mõte,
aga see vajab veel uurimist,
et võiksin kindlusega midagi väita.
Võid teha seda tagantjärele.
Me teadmised on kahjuks lünklikud. Seda nentis ka Paulus.
See on sõdade periood, mis kulmineerub Harmagedooniga.
"Seitsmes valas oma kausi välja õhku,
ning vali hääl kostis templi seest troonilt:
See on sündinud!”
Ja sündis välke ja hääli ja kõuemürinaid
ning suur maavärin,
millist ei ole olnud sellest ajast, kui inimesed on elanud maa peal.
Ja suur linn jagunes kolmeks osaks ning paganate linnad varisesid kokku.
Ja suurt Paabelit tuletati meelde Jumala ees,
et Jumal annaks temale oma raevuviina karika.
Kõik saared põgenesid ning mägesid ei leidunud enam.
Ja suuri raheteri, talendiraskusi sadas taevast alla inimeste peale,
ning inimesed teotasid Jumalat rahenuhtluse pärast,
sest see nuhtlus oli väga suur."
Ehk siis 40 kilo kaaluvad raheterad.
Need on ikka tõelised "terad".
40 kilo?
Siin on lahti seletatud...
Nii ongi! Kes seda teinud on?
Mõnekiloseid on ennegi sadanud, aga mitte nii suuri.
Lõpuajal on kõik suurem.
40-kilo raskused!
Olen kuskilt lugenud, ei mäleta kustkohast,
aga merel on kahjuks tehtud palju tuumapommikatsetusi.
Seal sadas selliseid raheteri, mis tulid läbi laevateki.
Vesi tõusis suurtele kõrgustele ja kõik jäätus ning tuli läbi laevateki.
See viitab sellele, millest juba eelnevalt juttu oli.
Sellest lugesin juba ammu.
Kui see 40-kilone rahe kukub, siis...
Vaata, et pihta ei saa.
Hiljuti jooksis meediast läbi Hiroshima pommiga seonduvat.
Ameeriklaste pommituslennuk oli 10-11 kilomeetri kõrgusel.
See on sealt ülevalt kukkudes tekitanud tohutu lööklaine.
Ja see oli väike pomm.
Mil viisil tulevad suust rüvedad vaimud välja
nagu on öeldud 13. salmis?
"...metsalise suust ja valeprohveti suust
tuli välja kolm rüvedat vaimu..."
Mil viisil nad väljuvad?
Olen aru saanud,
et need väljuvad suust inimestele needusi öeldes.
Teisiti öeldes, siis kui räägitakse.
Kui sina räägid või keegi meist räägib, väljub meist vaim.
Peetruse kohta on öeldud Apostlite tegude raamatus,
et kui ta hakkas rääkima, siis Issanda Vaim tuli kõikide peale,
kes tema kõnet kuulsid.
Suu kaudu väljub vaim - nii Püha Vaim, kui ka rüve vaim.
Te mäletate Vanast Testamendist,
kuidas Ahabi juurde tuli valeprohveteid?
Seal oli öeldud, et vale vaim väljus nende suust.
Kui mõelda Hitlerile ja sellele, milline tippkõneleja ta oli
ja milline vaim tema suust väljus ning mida ta korda saatis!
Ja milline oli veel tema propagandaminister Goebbels!
Mika räägitud jutt vete kuivamisest tundus väga huvipakkuv.
Veidi aega tagasi olin kodus palves, kui nägin tähendusrikka nägemuse.
Heledate riietega mees tuli ja kõndis minust mööda,
läks raamaturiiuli juurde ja võttis sealt Piibli.
Ta avas selle keskkohast
ja ütles ainult ühe lause: "Niilus kuivab ära."
Seejärel sulges ta Piibli, asetas riiulisse ja lahkus.
Hakkasin Piiblist uurima, kas seal on selline kirjakoht?
Teadsin, et seal on juttu Niiluse kuivamisest
ja ma leidsin selle kirjakoha.
Seal räägitakse sellest, et Jumal kuivatab need veed,
et armee saaks tulla mööda kuiva maad.
Jesaja raamatu 11. peatükis räägitakse sellest,
kuidas iisraellased tuuakse kõikjalt koju.
"Ja Issand lõhestab Egiptuse merelahe
ning viipab käega, oma tugeva tuulega, üle Frati jõe
ja lööb selle seitsmeks ojaks, et kuivijalu saab läbi minna.
Siis on maantee tema rahva jäägile, kes Assurist alles jääb..."
Algul tuleb seda maanteed mööda Iisrael
ja pärast vaenlaste sõdalased.
Ilmutusraamatu 16:12 on öeldud:
"Kuues valas oma kausi välja suure Eufrati jõe peale,
ning selle vesi kuivas ära,
et tee oleks valmis kuningatele päevatõusu poolt."
Seal kaudu tulevad maaväed.
Juttu on ka maailmasõjast:
"Seitsmes valas oma kausi välja õhku..."
Rahu ei saa tulla maa peale enne, kui armeed on hävitatud.
Ida- ja läänearmeed.
Nii see saab olema.
Jeruusalemm on see proovikivi, mida tullakse proovima.
Peale seitsmendat inglit on suur sõda, millest räägitakse ka Sakarja 14:4:
"Ja suur linn jagunes kolmeks osaks..."
"Üks seitsmest inglist, neist, kellel oli seitse kaussi,
tuli ning rääkis minuga ja ütles:
Tule, ma näitan sulle selle suure hoora karistamist,
kes istub suurte vete ääres,
kellega on hooranud ilmamaa kuningad
ning kelle hooruse veinist on joobnud need,
kes elavad ilmamaal!”
Ja ta viis mu vaimus kõrbe.
Ja ma nägin naist istuvat erepunase metsalise seljas,
kes oli täis jumalateotuse nimesid
ja kellel oli seitse pead ja kümme sarve.
Naine oli riietatud purpurpunasesse ja erepunasesse
ning ehitud kulla ja kalliskivide ja pärlitega,
ta käes oli kuldkarikas täis jäledusi ja oma hooruse saasta
ning ta otsaette oli kirjutatud nimi, saladus:
Suur Paabel, hoorade ja ilmamaa jäleduste ema!
Ma nägin naise olevat joobnud pühade verest
ja Jeesuse tunnistajate verest.
Ma imestasin väga teda nähes.
Ingel ütles mulle: Mispärast sa imestad?
Mina ütlen sulle saladuse naise ja metsalise kohta, kes teda kannab
ja kellel on seitse pead ja kümme sarve.
Metsaline, keda sa nägid, oli ning teda ei ole enam
ning ta tuleb üles sügavikust ja läheb hukatusse.
Ja need, kes elavad ilmamaal,
kelle nimesid ei ole maailma rajamisest saadik
kirjutatud eluraamatusse,
imestavad, kui näevad metsalist,
kes oli ja keda ei ole enam ning kes tuleb jälle."
Siin olgu mõistust, millel on tarkust:
need seitse pead on seitse mäge, mille peal istub naine.
Ja on seitse kuningat:
viis on langenud, üks on praegu, teine ei ole veel tulnud
ning kui ta tuleb, siis ta peab jääma üürikeseks ajaks.
Ja metsaline, kes oli ja keda enam ei ole,
see on kaheksas,
ja samas üks neist seitsmest, ja ta läheb hukatusse.
Kümme sarve, mida sa nägid, on kümme kuningat,
kes ei ole veel saanud kuninga võimu,
kuid nad saavad koos metsalisega meelevalla üheks tunniks,
et valitseda kuningatena.
Nad on üht ja sama meelt,
ning nad annavad oma väe ja meelevalla metsalise kätte.
Selle kohta on levinud mitmeid erinevaid eeldatavaid oletusi,
mida see tähendab, kui viis on langenud ja üks on praegu?
Üks metsaline, kes Johannese ajal eksisteeris,
oli Rooma.
Viis olid juba varem langenud:
Assüüria, Egiptus, Paabel, Meedia-Pärsia ja Kreeka.
Üks on veel ja viimane ei ole veel tulnud.
See viimane on suure tõenäosusega
lõpuaegadel esilekerkiv uuenenud Rooma.
Metsaline, keda sa nägid, keda enam ei ole - on ise kaheksas.
Teisiti öeldes,
kui Muinas-Rooma territooriumile tekib kümne riigi liit,
siis peale seda ilmub metsaline, keda mainitakse ka Taanieli raamatus
kümne väikse sarvena.
See ongi kaheksandaks kuningriigiks.
Siin on öeldud: "Metsaline, kes on olnud ja keda enam ei ole."
See peab olema üks nendest kunagiste langenud riikide seast.
Kas mitte nii?
See peab siis olema üks nendest:
Egiptus, Assüüria, Meedia-Pärsia või Kreeka.
Saab olema huvitav näha neid arenguid tulevikus.
Tõlgendaksin seda nii,
et Aleksander Suure Makedoonia esineb kaks korda.
Teist korda ei ole muidugi Aleksander see,
kes tuleb,
vaid metsaline ise valitsejana.
See ühendab endas keskseks piirkonnaks
Muinas-Kreeka, Türgi, Süüria, Iraagi ja Egiptuse.
Nende riikide ühise valitsemise haarab enda kätesse metsaline,
mis varasemalt kuulus Aleksander Suure valitsemise alla.
Hiljem jagunes see territoorium kindralite vahel neljaks osaks.
Alguses küll viieks osaks ja hiljem sõdade käigus neljaks.
Minu arust on tegemist Muinas-Makedooniaga
ehk siis inglisekeelses kirjanduses mõistetakse selle all Kreekat.
See on riik, mis tuleb teist korda.
Hoor, kellest räägitakse on ühtlasi linn, kus ta elab,
aga ühtlasi ka religioosne süsteem. See mõiste hõlmab mõlemaid.
Tema peakorter asub ilmselt antikristuse pealinnas.
Nagu olete tähele pannud,
on selles piirkonnas praegusel ajal toimumas teatud muutused.
Lähiaastad näitavad, kuhu need arengud välja jõuavad.
Saddam Husseini ajal ehitati Paabeli linna jõudsalt üles.
ja püüti seda tõsta endise hiilguse tasemele.
Selline arengusuund on vägagi huvipakkuv.
Sina, kes sa vaatad seda saadet, saad ka ise osaleda.
Helista vanal heal tuttaval numbril: 900 1777 (kõne hind 7 euri).
Selle annetusega aitad jagada evangeeliumi rõõmusõnumit
ja saad olla kaasosaline hingede võitmisel Jumala kuningriigile.
Ole õnnistatud ja Issand tasugu sulle!
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Info annetamise kohta on leitav ka: www.tv7.ee/toetamine/
"Nad hakkavad sõdima Tallega ja Tall võidab nad ära -
sest tema on isandate Issand ja kuningate Kuningas -
ja koos temaga võidavad need, kes on kutsutud ja valitud ja ustavad.”
"Ja ta ütles mulle: Veed, mida sa nägid seal, kus hoor istub,
on rahvad ja rahvahulgad ja paganad ja keeled.
Kümme sarve, mida sa nägid, ning metsaline,
need hakkavad vihkama hoora ja teevad ta puupaljaks
ja võtavad alasti ja söövad ta liha ja põletavad ta ära tulega.
Sest Jumal on nende südamesse andnud
teha tema nõu järgi ning olla sama meelt
ning anda oma kuningavõim metsalise kätte,
kuni Jumala sõnad on läinud täide.
Ja naine, keda sa nägid, on suur linn,
kellel on kuningavõim ilmamaa kuningate üle.”
"Nad hakkavad sõdima Tallega ja Tall võidab nad ära."
Selle sõja eesmärgiks on mitte üksnes Iisraeli hävitamine,
vaid ka Kristuse alistamine, aga selleks pole nad võimelised.
"...sest tema on isandate Issand ja kuningate Kuningas."
Aga kutsutud, valitud ja ustavad (kogudus ja ustavad iisraellased)
võidavad koos Kristusega.
Lääne kultuuris on praegu näha teatud usust loobumise arengut.
Kuhu selle paabeli usuga lõpuks välja jõutakse?
Võime vaid tõdeda, et tegemist on võimsa eksitusega,
millesse inimesed langevad valedesse asjadesse uskumise tõttu.
Nende hulgas on ka praeguseid ristiusu suundumusi:
katoliiklased, nelipühilased ja veel mõned, kes jäävad siia.
Johannes ju teadis,
et selle aja usklike tagakiusamine seisnes lõvide ette viskamises
ja Johannesel polnud mingit põhjust selle üle imestada.
Kas ka Johannes nägi hooras kristlikke sümboleid?
Mind paneb see tohutult imestama.
Maailmas on praegu selline suundumus,
kus hoora vaimsusele on kõik kõlblik.
Selleks ei ole vaja teha sisseastumiseksameid.
Hoora vaimsuse tõus
puudutab sügavalt ka kristlikku maailma,
kus ollakse vähemal või rohkemal määral usust loobunud.
Need sobivad hoorale hästi.
Maailma usundite ühinemine on hoogu sisse saamas.
Sellest moodustub hoora vaimne külg.
Moodustamisel ongi suur oikumeeniline hoorakirik,
mis hakkab valitsema kõikide maailma usundite üle.
Meil Soomes on kuskil kirikus üks hingekarjane avaldanud arvamust,
et võiksime pidada ühiseid jumalateenistusi
koos moslemitega.
Aga sellisel juhul peaksime eemaldama kirikust ristid.
Siin on selgelt näha oikumeenilisust.
Oikumeenilisus aga defineerib hävingut.
Au sulle, et sa nii julgelt ja selgelt räägid oikumeenilisusest.
Tuleb rääkida nagu asjad on.
Suits on suits ja viin on viin ja oikumeenia on oikumeenia.
Meil ei ole nendega midagi pistmist.
Piibli järgi sisalduvad selles ebajumalateenistuses
nilbused ja liiderlikkus.
See usund on praegusel hetkel ilmselt arengustaadiumis
ja me ei saa öelda, et see on lõplikul kujul olemas.
Me näeme küll selle vaimsuse mõjutusi,
aga see on siiski alles kujunemas.
See kirikute ühinemine ei tähenda veel hoorakirikut.
Olin kord ühes koguduses,
kus pidasid jutlust nii presbüteri, kui ka katoliku kiriku preester.
Katoliku preester pidas parima jutluse.
Tahtsin talle juba öelda, et ta on nagu nelipühi evangelist.
Ta oli ainuke, kes pidas tõelise äratusjutluse.
Ta oli katoliiklik karismaatik.
Küsiti, et kes on Maarja?
Kõlas diplomaatiline vastus:
"Maarja on Maarja, aga meie ülistame Issandat Jeesust."
Luteri kirikutes on tohutul hulgal tõsiusklikke.
Ma ei ütlegi, et see juba nii on, aga ollakse teel sinnapoole.
Aga areng on selline.
Olen lugenud kirjutusi ja kuulnud uudistest,
et asi on läinud täitsa käest ära.
Ameerikas on suuri homode kirikuid,
kus varajastest öötundidest alustatakse teenistusi armulauaga,
kus ollakse lausjoobes ja harrastatakse seksiorgiaid.
Ja neid kutsutakse veel kristlasteks.
See on täielik õudusunenägu.
Selline asi on Piiblist ikka väga kaugel.
Paabelisse on koondunud kokku kõik kolm sektorit -
nii vaimulik hoorus kui ka valskus majanduses ja poliitikas.
Ja nende keskuseks saab olema
justnimelt taas ülesehitatud Babüloni linn.
See eelpool mainitud arengusuund on jätkumas.
Saddam Husseinil oli tungiv vajadus see linn uuesti üles ehitada.
Seda on jõuliselt ehitatud ja paistab nii,
et see saab selleks keskuseks ka reaalselt.
Tõlge: Kuno Kivikink